कुछ समय बाद महिलाओं के साथ लेकर मैंने एक टीम भी बनाई और गर्व के साथ अपना काम जारी रखा. फिर चाहे पुलिस की मदद लेनी हो या अन्य संरक्षण प्रयासों से जुड़ने की बात हो, मेरा उत्साह हर जगह बरकरार रहा. इस काम में मुझे मेरे पति का पूरा सहयोग मिला. चूंकि वह खुद एक जीवविज्ञानी हैं तो ये अच्छी तरह से समझते थे कि मैं क्या कर रही हूं. सच तो ये है कि उन्होंने मेरे काम को हमेशा सराहा. आज मैं दो बच्चों की मां हूं और साड़ी पहनकर भी पेड़ों के पास बांस के बने टावरों पर चढ़ने मे जरा भी नहीं हिचकिचाती.